Vi blev modtaget af Santinas veninde Van, da Santina selv var ude at rejse. Veninden viste os rundt i lejligheden og var meget venlig og imødekommende. Kom med forslag på supermarkeder og morgenmadsrestauranter i nærheden. Vi havde lejligheden for os selv fra mandag til lørdag aften, så det var stor luksus. Lejligheden ligger i et meget roligt og sikkert kvarter. 2 gode morgenmadsrestauranter ca. 100 meter væk. Lejligheden har en fin gårdhave. Der er ikke langt til Subway, det tager omkring 5 min. at gå. Central Park ligger også i gåafstand. Det er en ældre lejlighed, men der var rent og pænt over alt. Værelset er pænt stort og med god skabsplads. Internettet fungerede også upåklageligt. Vi er begge enige om, at næste gang, vi skal til NY, så vil vi høre Santina igen :) Kan absolut anbefales :)